

 REPUBLIKA HRVATSKA

GRADSKO IZBORNO POVJERENSTVO

 GRADA ZADRA

Zadar, 17. travnja 2024.

 Daniel Radeta

Poštovani,

 odredbom članka 28. Zakona o izboru zastupnika u Hrvatski sabor propisano je da se na dan održavanja izbora do zatvaranja birališta kao i 24 sata prije dana održavanja izbora zabranjuje svaka izborna promidžba, objavljivanje procjena izbornih rezultata, kao i objavljivanje prethodnih, neslužbenih rezultata izbora, objavljivanje fotografija u sredstvima javnog priopćavanja, izjava i intervjua nositelja lista, odnosno kandidata, te navođenje njihovih izjava ili pisanih djela, a na što je Državno izborno povjerenstvo pravodobno upozorilo priopćenjem od 15. travnja 2024. Iz priopćenja između ostaloga proizlazi da se isto odnosi i na postavljanje promidžbenih sadržaja na Facebook-u.

 Obzirom da je u 10,15 sati danas, 17. travnja 2024., uočeno da je sa Facebook profila Daniela Radete odaslana poruka biračima kojom je prekršena naprijed citirana zakonska odredba, ovim putem se upozorava Daniel Radeta kao i svi sudionici izbora za zastupnike u Hrvatski sabor te druge fizičke i pravne osobe odnosno ostali neposredni ili posredni sudionici izborne promidžbe da se u vremenu izborne šutnje suzdrže od kršenja iste.

S poštovanjem

 Predsjednica Gradskog izbornog

 povjerenstva Grada Zadra

 Ana Markač, v.r.